**ԱՐՁԱՆԱԳՐՈՒԹՅՈՒՆ**

**ՄԻՊ ԱԶԳԱՅԻՆ ՌԱԶՄԱՎԱՐՈՒԹՅՈՒՆԻՑ ԲԽՈՂ 2017-2019 ԹՎԱԿԱՆՆԵՐԻ ԳՈՐԾՈՂՈՒԹՅՈՒՆՆԵՐԻ ԾՐԱԳՐԻ ԿԱՏԱՐՈՒՄԸ ՀԱՄԱԿԱՐԳԵԼՈՒ ԵՎ ՄՇՏԱԴԻՏԱՐԿԵԼՈՒ ՆՊԱՏԱԿՈՎ ՍՏԵՂԾՎԱԾ ՀԱՄԱԿԱՐԳՈՂ ԽՈՐՀՐԴԻ ԵՐԿՐՈՐԴ ՆԻՍՏԻ**

**ք. Երևան, Վ. Սարգսյան 3/8**

**«20» նոյեմբերի 2017թ., ժամը 15:00**

|  |  |
| --- | --- |
| **Համակարգող խորհրդի նիստի նախագահ`** | ՀՀ արդարադատության նախարար Դավիթ Հարությունյան |
| **Համակարգող խորհրդի նիստի քարտուղար, Ծրագրի համակարգող`** | ՀՀ արդարադատության նախարարի տեղակալ Վիգեն Քոչարյան |

**Համակարգող խորհրդի նիստի մասնակիցներ/անդամներ`**

|  |  |
| --- | --- |
| Էրիկ Գրիգորյան | ՀՀ բնապահպանության նախարարի առաջին տեղակալ |
| Սերգեյ Խաչատրյան | ՀՀ առողջապահության նախարարի տեղակալ |
| Շամամ Հարությունյան | ՀՀ աշխատանքի և սոցիալական հարցերի նախարարի տեղակալ |
| Մանուկ Մկրտչյան | ՀՀ կրթության և գիտության նախարարի տեղակալ |
| Սերժիկ Սրապիոնյան | ՀՀ սփյուռքի նախարարի տեղակալ |
| Վարդան Եղիազարյան | ՀՀ ԿԱ ՀՀ ոստիկանության պետի տեղակալ |
| Վահրամ Կաժոյան | ՀՀ արտաքին գործերի նախարարության աշխատակազմի միջազգային կազմակերպությունների վարչության պետ |
| Կարինե Սուջյան | ՀՀ արտաքին գործերի նախարարության աշխատակազմի միջազգային կազմակերպությունների վարչության մարդու իրավունքների բաժնի պետ |
| Արմեն Աբրոյան | ՀՀ մշակույթի նախարարության աշխատակազմի պատմության և մշակույթի հուշարձանների պահպանության գործակալության պետ |
| Արմինե Խաչատրյան | ՀՀ մշակույթի նախարարության աշխատակազմի մշակութային ծրագրերի և մոնիթորինգի վարչության պետ |

Համակարգող խորհրդի նիստը մեկնարկել է ՀՀ արդարադատության նախարար, համակարգող խորհրդի նախագահ Դավիթ Հարությունյանի բացման խոսքով: Իր խոսքում նախարարն անդրադարձել է ս.թ. նոյեմբերի 17-ին կայացած ՀՀ արդարադատության նախարարին կից հասարակական խորհրդի հերթական նիստին, որի ընթացքում քննարկվել է նաև ՄԻՊ ազգային ռազմավարությունից բխող 2017-2019 թվականների գործողությունների ծրագրի` ՀՀ արդարադատության նախարարության իրավասությանն առնչվող առաջին կիսամյակում կատարման ենթակա միջոցառումների վերաբերյալ հարցերը: Նախարարն իր ելույթում հիշեցրել է նիստի մասնակիցներին ՄԻՊ գործողությունների ծրագրի 96-րդ կետով նախատեսված նախարարին կից հասարակական խորհուրդներում ՄԻՊ գործողությունների ծրագրով նախատեսված միջոցառումների կատարման ընքացքի վերաբերյալ քննարկումներ անցկացնելու պահանջը: Նախարարն իր ելույթում նշել է նաև, որ ս.թ. դեկտեմբերին տեղի կունենա ՄԻՊ ազգային ռազմավարությունից բխող 2017-2019 թվականների գործողությունների ծրագրով նախատեսված համակարգող խորհրդի կողմից կազմակերպման ենթակա հանրային քննարկումը, որին սահմանված կարգի համաձայն` կմասնակցեն պետական մարմինների, հասարակական և միջազգային կազմակերպությունների ներկայացուցիչները:

Այնուհետ, օրակարգի համաձայն` ՀՀ արդարադատության, ՀՀ բնապահպանության, ՀՀ առողջապահության, ՀՀ աշխատանքի և սոցիալական հարցերի, ՀՀ կրթության և գիտության, ՀՀ արտաքին գործերի, ՀՀ սփյուռքի, ՀՀ մշակույթի նախարարությունների և ՀՀ ԿԱ ՀՀ ոստիկանության ներկայացուցիչները ներկայացրել են 2017թ. երրորդ եռամսյակում իրենց մասով կատարման ենթակա միջոցառումների իրականացման վերաբերյալ հաշվետվությունները, ինչպես նաև անդրադարձ են կատարել 2017թ. չորրորդ եռամսյակի համար նախատեսված միջոցառումների իրականացմանն առնչվող խնդիրներին:

Հանդիպման ավարտին ՀՀ արդարադատության նախարարի տեղակալ, համակարգող խորհրդի նիստի քարտուղար Վիգեն Քոչարյանը, անդրադառնալով հասարակական կազմակերպությունների ներկայացուցիչների մասնակցությամբ հանրային քննարկումներ անցկացնելու կարևորությանը, ներկայացրել է ՀՀ կառավարության 2017թ. մայիսի 4-ի N 483-Ն որոշմամբ ամրագրված հանրային քննարկման կազմակերպման և անցկացման ընթացակարգը, որի համաձայն՝ ՀՀ արդարադատության նախարարությունը հանրային քննարկումից 15 օր առաջ հանդիպման անցկացման օրվա, վայրի և ժամի վերաբերյալ տեղեկատվությունը կտեղադրի իր պաշտոնական կայքէջում: Խորհրդի քարտուղարը շեշտել է, որ այդ միջոցառման ընթացքում քննարկման առարկա են հանդիսանալու 2017թ. առաջին կիսամյակի համար նախատեսված գործողությունները:

**ՀՀ արդարադատության նախարար՝**

**Դավիթ Հարությունյան**